Ifølge BT er Troels Bech inde i overvejelserne som ny træner for IFK Göteborg, som har Lasse Vibe og Søren Rieks i truppen.

Troels Bech blev fyret som træner i OB i slutningen af september og har siden da gået arbejdsløs. Nu kan der dog være et nyt jobtilbud på vej til træneren.

Således erfarer BT, at Troels Bech er blandt de sidste kandidater til jobbet som træner i IFK Göteborg, som fyrede træner Mikael Stahre for et par uger siden.

Troels Bech har overfor BT valgt ikke at kommentere på rygtet.